કોંગ્રેસ પર પ્રહાર કરતા જીતુ વાઘાણીએ જણાવ્યું કે કોંગ્રેસ હંમેશા સત્તા માટે જ્ઞાતિનું ઝેર ફેલાવે છે અને આ પ્રકારની રાજનીતિ કરી તે અરાજકતા ફેલાવે છે. જીતુ વાઘાણીએ જણાવ્યું કે સામાજિક સમરસતા એ ભાજપની પરંપરા રહી છે. કેટલાક લોકો કોંગ્રેસ સાથે બેસે અને ભેગા રહીને છેતરવા નીકળે છે. જીતુ વાઘાણીએ જણાવ્યું કે સામાજિક સમરસતાનો માહોલ ન બગડે તેવા કામો ભાજપ કરશે. આગામી દિવસોમાં આ કાર્યક્રમો બાબતે ચર્ચા થઈ છે. તો વીએચપી અંગે પૂછવામાં આવેલા પ્રશ્નના જવાબમાં જીતુ વાઘાણીએ જણાવ્યું કે વીએચપી એ ભાજપ સાથે રહેલી જ એક સંસ્થા છે અને કોઈના જવાથી કોઈ સંસ્થાને કંઈ ફેર પડતો નથી. કોઈ વ્યક્તિના નિકળવાથી સંસ્થા દૂર નથી થઈ જતી, ભાજપ અને તેમની સાથેની સંસ્થાઓ એકસાથે મળીને કામ કરી રહી છે.